ભારતમાં જમ્મુ-કાશ્મીર અને હિમાચલ પ્રદેશના કેટલાક વિસ્તારોમાં રવિવારે મધ્યમ સ્તરના હિમપ્રપાતની ચેતવણી આપવામાં આવી હતી. રવિવારે સાંજે 5 વાગ્યા બાદ 24 કલાકની અંદર આ હિમપ્રપાત થવાની આશંકા હતી. બરફ અને હિમપ્રપાત અધ્યયન કેન્દ્ર (એસએએસઇ) દ્વારા આ ચેતવણી જાહેર કરવામાં આવી હતી. એસએએસઇ અનુસાર જમ્મુ-કાશ્મીરના કુપવાડા, બાંદીપુરા, બારામુલા, અનંતનાગ, ગાંદરબલ, કુલગામ, બડગામ, પુંછ, કિશ્તવાડ અને કારગિલ જિલ્લાઓમાં હિમપ્રપાતની ચેતવણી જાહેર કરવામાં આવી છે. આ જ સમયગાળા માટે મધ્યમ સ્તરની ચેતવણી હિમાચલ પ્રદેશના કુલ્લૂ, ચાંબા, લાહૌલ-સ્પીતિ, મંડી, કાંગડા, સિરમૌર, શિમલા અને કિન્નૌર જિલ્લાઓમાં પણ જાહેર કરવામાં આવી છે.